"Setswana Puotlaleletso ya Ntlha (FAL)/P2 18 DBE/Ngwanaitseele 2014 NSC 5.2 BOSIELA – LD Raditladi 1 Bosiela ruri ke leselamotlhaka, 2 Le utswang dikoko, masogo le dikgaka; 3 Bo tsena fela le fa ntlo e ageletswe, 4 Bo bo bo senya lokgapho lwa ntlo e feetswe. 5 Bosiela ruri bo ka bo bo itlhotlhorwa, 6 Nkoo ke bo tshwara ke bo gasetsa borwa 7 Ke bo latlha jaaka mokgatha wa kobo 8 Go garolakwa ke ditau tsa lengobo. 9 Fa bo ka bo bo se ngwana wa lobopo 10 Nkabo ke bo tseisa tsela fela e e kgopo, 11 Ka thipa ke bo sega mmele makgasa, 12 Ke baa ke re, Bosiela, tsamaya, o a ntshosa! 5.2.1 Ke sekapuo sefe se se dirisitsweng mo moleng wa 12? (2) 5.2.2 Nopola mola o o supang gore bosiela ga bo thibelwe. (2) 5.2.3 Mmoki o senola maikutlo afe? Tshegetsa ka lebaka. (2) 5.2.4 Naya dilo di le PEDI tse mmoki a neng a ka di dira go fedisa bosiela. (2) 5.2.5 Fa o lebile goreng mmoki a re a ka latlhela bosiela mo ditaung? (2) 5.2.6 Leboko le, ke la mofuta ofe? (1) 5.2.7 Naya morumo wa temana ya 3. (2) 5.2.8 Ke ka ntlha ya eng mmoki a sa kgone go itlhotlhora bosiela? (2) 5.2.9 Nopola mola o sekapuo sa tshwantshanyo se tlhagelelang mo go ona. (2) 5.2.10 Tlhopha karabo e e nepagetseng. Mmoki o tshwantshisa bosiela le ... A lobopo. B mokgatha wa kobo. C ditau. D leselamotlhaka. (1) PALOGOTLHE YA KAROLO YA D: 35 PALOGOTLHE: 70 Kwalololo e ileditswe"